open-index/open-wikipedia-markdown huggingface dataset:
Johann Rosenmüller

**Johann Rosenmüller** (ca. 1619 – 1684) var en tysk komponist.

## Liv
Rosenmüller studerte ved det teologiske fakultetet ved Universitetet i Leipzig. Han ble uteksaminert i 1640 og arbeidet som hjelpelærer ved byens Thomaskirke. Fra omtrent 1640 til 1655 fungerte han dessuten som vikar for thomaskantoren Tobias Michael. I 1645 og 1646 oppholdt Rosenmüller seg i Italia. I 1651 fikk han posten som organist i Nikolaikirken fra 1651, senere også i Thomaskirken. I 1653 fikk han lovnad om opprykk til kantor, men ble i 1655 anklaget for usedelige omgang med flere av sine elever og fratatt alle sine embeter.

Etter en senere overlevering flyktet han fra Leipzig til Hamburg og deretter til Venezia. I Italia bygde han seg en ny tilværelse som *Giovanni Rosenmiller*, først som  posaunist, senere som komponist ved Markuskirken. En periode underviste han ved Ospedale della Pietà, barnehjemmet for foreldreløse og forlatte jenter som Antonio Vivaldi senere var fiolinlærer og sjefskomponist ved.  I løpet av de 24 årene han bodde i Venezia ble han en vel ansett person.

Rosenmüller brøt ikke kontakten med hjemlandet helt, i 1660 sendte hoffet i Weimar et bud med oppdrag å skaffe musikk av ham, og i 1673 kom Johann Philipp Krieger fra Bayreuth til Venezia for å studere hos Rosenmüller.

Mot slutten av livet returnerte Rosenmüller til Tyskland. Han arbeidet som korleder ved hoffet i hertugdømmet Braunschweig-Wolfenbüttel til han døde etter bare to år i hjemlandet.

## Verk og innflytelse
Ved siden av en mengde geistlige korverk, skrev Rosenmüller suiter og sonater som representerer et viktig trinn i utviklingen av disse musikkformene. Komposisjonene hans holder høy kvalitet og blir en del oppført i vår tid.

I Italia ble Rosenmüller påvirket av blant andre Giovanni Legrenzi og Arcangelo Corelli, samt av kirkemusikken til Heinrich Schütz og fikk selv betydning som formidler av italiensk musikk nordover i Europa.

## Referanser


## Kilder
* 
* 

## Eksterne lenker
* 
* 
* 
* 
* Ufullstendig diskografi
*
Pennelykt

**Pennelykt** er en liten tynn lommelykt utformet som en fyllepenn med clips til å feste i lommen. Batteriene er vanlige stavbatterier av minste eller nest minste standardtype. Lyspæren var ofte en spesielt utformet glødelampe der tuppen var en linse som stakk ut av fronten. Nyere pennelykter kan være utstyrt med LED-dioder.
Adam Krieger

**Adam Krieger** (1634–1666) var en tysk komponist og kirkemusiker.

## Liv og virke
Krieger fikk utdanning hos Samuel Scheidt i Halle og fra 1650 i  Leipzig. 

I 1655 etterfulgte Krieger Johann Rosenmüller som organist ved Leipzigs Nikolaikirche. Krieger grunnla det som senere ble det kjente *[[Collegium musicum]]* i Leipzig. 

Kurfyrst Johan Georg II av Sachsen hentet i 1657 Krieger til sitt hoff i Dresden der han underviste kurfyrstens datter i klavikordspill. Han ble hofforganist i 1658. 

Krieger ble i Dresden resten av sin karriere.

Krieger komponerte og diktet en rekke sanger kjennetegnet av enkle folkesangaktige melodier. I 1657 utkom hans første samling sanger. Hans mest kjente sang., *Nun sich der Tag geendet hat*, finnes i en del salmebøker.

## Referanser


## Kilder
* 
* 

## Eksterne lenker
*
Giovanni Legrenzi

**Giovanni Legrenzi** (1626–1690) var en italiensk komponist.

## Biografi
Legrenzi fikk den første musikkutdannelsen av faren, som var fiolinist og komponist. I 1645 ble den 19 år gamle Giovanni ansatt som organist ved kirken *San Maria Maggiore* i Bergamo, og etter at han ble presteviet i 1651, ble han også satt inn som sjelesørger. Han samarbeidet tett med kapellmester Maurizio Cazzati, og deres triosonater i kirkesonatestil ble oppført under messene.   

Legrenzis første instrumentalverk stammer fra denne tiden, og viser at han kan regnes som Arcangelo Corellis forgjenger. I 1656 til 1665 var han kapellmester ved *Accademia dello Spirito Sancto* i Ferrara, og her begynte han å komponere operaer under innflytelse av librettisten Hippolito Bentivoglio.

I 1671 slo Legrenzi seg igjen ned i Venezia. Der ble han i 1681 visekapellmester i Markuskirken, og fire år senere avanserte han til *[[kapellmester|maestro di cappella]]*. Til hans elever hørte Antonio Lotti, Domenico Gabrielli, Antonio Caldara og kanskje den unge Antonio Vivaldi.

## Referanser


## Eksterne lenker
* 
* Kortbiografi, bach-cantatas.com
* 
*
Johann Philipp Krieger

**Johann Philipp Krieger** (1649–1725) var en tysk komponist, organist og kapellmester.

## Biografi
Som ung studerte Krieger med Johann Drechsel og Gabriel Schütz i Nürnberg. I tenårene var han i nesten fem år elev hos den danske organisten Johann Schröder i København. Mot 1667 fikk han tilbud om stilling som organist i Christiania, men etter ønske fra foreldre tok han ikke jobben.

Etter et opphold i Bayreuth som organist, reiste han i 1673 til Italia der han blant annet studerte med Johann Rosenmüller i Venezia og Bernardo Pasquini i Roma. I 1675 spilte han for keiser Leopold I i Wien og ble adlet av ham. Han ble utnevnt til kammermusiker og organist i Halle i 1677, ble visekapellmester i 1678 og kapellmester da hoffet flyttet til Weissenfels i 1680. Hoffets musikkmiljø ble snart et av Tysklands største.

Krieger førte en nøyaktig loggbok over alt som ble oppført under hans ledelse. Innført i loggen finnes over  av Kriegers egne kantater, sammen med hundrevis av verker av broren Johann og andre tyske og italienske komponister.

Johann Philipp Krieger var ingen framstående komponist, men bidro med kvalitetsmusikk for sin samtid. Det meste av det han skrev er tapt og i dag er hans musikk stort sett glemt.

## Referanser


## Kilder
* 
* 

## Litteratur
* Felix Joseph von Lipowsky: Krieger, Johann Philipp, i *Baierisches Musik-Lexikon*. München 1811
* 

## Eksterne lenker
* ''Johann Philipp Krieger'', hoasm.org
* 
*
Liste over ordførere i Stod

**Liste over ordførere i Stod**. Stod ble opprettet som egen kommune med formannskapslovene av 1837. Steinkjer ble utskilt fra Stod som en egen bykommune i 1858, mens Egge og Kvam ble utskilt som egne landkommuner i 1869 og 1909. I 1964 ble Steinkjer bykommune og Stod, Egge, Kvam, Beitstad, Ogndal og Sparbu landkommuner slått sammen til Steinkjer kommune.

## Noter


## Referanser
Liste over ordførere i Egge

**Liste over ordførere i Egge**. Egge sogn ble utskilt fra Stod som en egen kommune i 1869. Ole Anton Qvam, som hadde vært ordfører i Stod før kommunedelingen, fortsatte som ordfører i Egge. I 1964 ble Steinkjer kommune dannet ved sammenslåingen av Steinkjer bykommune og Egge, Stod, Kvam, Beitstad, Ogndal og Sparbu landkommuner.

## Referanser
Skipper’n

**Skipper'n**, på engelsk kalt *Popeye the Sailor* eller bare *Popeye*, er en amerikansk, komisk tegneserie- og tegnefilmfigur. Han ble skapt av Elzie Crisler Segar, og ble første gang presentert i den daglige seriestripen *Thimble Theatre* av King Features den 17. januar 1929. Fra 1933 ble det også produsert tegnefilmer med figuren.

## ''Skipper'n'' i Norge
*Skipper'n* ble svært populær i Norge, både som tegneserie og tegnefilm. Allerede fra 1935 ble tegnefilmene vist på kino her i landet. I senere år er likeledes tegnefilmer med sjømannen vist på TV. Skipper'n fikk sitt eget, ukentlige serieblad i Norge i 1947, utgitt hos Allers, som holdt koken til 1959. Serien har også senere vært utgitt som eget blad, i tre omganger: 1967-1970 (Romanforlaget), 1980-1982 (Allers), samt 1987-1989 (Gevion, Bladkompaniet). Siden 1986 har Skipper'n vært å finne som årlig julehefte.

## Se også
* Skipper'n, amerikansk spillefilm fra 1980
* Skippern (tegneserieblad)

## Referanser

## Eksterne lenker
*
Carl Fredrik Diriks

**Carl Fredrik Diriks** (født 26. mars 1814 i Larvik, død 3. mars 1895 i Kristiania), ofte kjent under signaturen **C. F. Diriks** eller kallenavnet **Fyrdiriks**, var en norsk tegner, illustratør og fyrdirektør. 

## Bakgrunn og arbeid

## Bokutgivelser
* 1865&ndash;1868: *Skisser af Reiselivet i Norge* (fire bind)
* 1869&ndash;1892: *Allehaande* (åtte bind)
* 1895: *C. F. Diriks journal; dagbok holden ombord i Falken 1869*

En samling av Carl Fredrik Diriks tegninger og tekster ble utgitt i boka *Fyrdiriks tegner og fortæller* i 1924.

## Utmerkelser
Diriks ble utnevnt til ridder av St. Olavs Orden i 1862, og forfremmet til kommandør av 1. klasse den 21. januar 1880 «for fortjensfuld Embedsvirksomhed».

## Referanser




## Litteratur
* Solhjell, Svein: *[http://www.oslomuseum.no/images/stories/PDFer/Byminner/Byminner%20nr%202%20-%202010%20-%20web.pdf Et christianiainteriør fra senempiretiden].* I Byminner nr.2-2010, s.40-43

## Eksterne lenker
* 
* Nasjonalbibliotekets faksimileutgave av «Fyrdiriks tegner og forteller» (utgave fra 1969)
* Carl Frederik Diriks: «Om de forskjellige Slags Baade i Norge» i ''Folkevennen'' 1863 
* Bildeeksempler fra Tegnerforbundets bibliotek 
* Nasjonalbibliotekets virtuelle faksimileutgave av Diriksfamiliens utklippbøker
Danderhall

**Danderhall** er en landsby (*[[Landsby#Landsbyer i engelsktalende land|village]]*) i regionen Midlothian i Skottland. Danderhall ligger like sørøst for Edinburgh.

Ved folketellingen i 2001 hadde Danderhall 2&nbsp;878 innbyggere.
 
I 2006 ble folketallet estimert til 2&nbsp;870 innbyggere.


## Referanser
Skipper

**Skipper** (fra nederlandsk *schipper*) er en betegnelse på føreren av et mindre skip.

Arbeidsoppgavene innebærer navigasjon, vedlikehold av fartøyet, kommunikasjon med andre skip, myndigheter og kjøpere av lasten. Skipperen har ansvar for å føre skipet og for miljø og sikkerhet for mannskapet om bord. På fiskefartøyer deltar skipperen også i selve fisket.

## Referanser


## Se også
* Skipper'n
* Skipsfører
* Sjøkaptein

## Eksterne lenker
* 
* Utdanning.no sin yrkesbeskrivelse av skipper 
* Informasjon fra Sjøfartsdirektoratet om Fritidsbåtskippersertifikat
* Informasjon fra Sjøfartsdirektoratet om sertifikat dekksoffiserer
Dollar (Clackmannanshire)

**Dollar** (skotsk-gælisk: *Dolair*) er en liten skotsk by i Clackmannanshire. Det er en av landsbyene ved fotene av fjellene, Hillfoots Villages, beliggende mellom fjellområdet Ochil Hills i nord og elven Devon i sør. Dollar ligger ved motorveien A91 som går seg fra Stirling til St Andrews. Byen ligger rundt 5&nbsp;km øst for Tillicoultry. Sognet Muckhart strekker seg rett opp til den østlige enden av Dollar, til tross for Muckharts langt større størrelse. Det omfatter Dollar Mine og Pitgober.

I henhold til folketelling i 2011 hadde byen en befolkning på 2 717 innbyggere, noe som er beregnet til 2 730 i 2014.

Den fremste attraksjonen i Dollar er det 500 år gamle festningen Castle Campbell, setet i det skotske lavlandet for hertugen av Argyll hvor Maria Stuart, skottenes dronning en gang bodde på 1500-tallet. Bostedet ble valgt grunnet dens nærhet til hoffet i Edinburgh, og til Clackmannan Tower, Alloa, Stirling Castle og Linlithgow Palace. I henhold til *[[Den piktiske krønike]]* ble den norrøne kongen av Dublin, Olav Kvite (irsk: *Amlaíb Conung*), drept i et slag utkjempet ved Dollar en gang rundt 874 da Causantín mac Cináeda (Konstantin I) var konge av Piktland (Skottland).

William Auld bodde i Dollar til sin død i 2006.

## Referanser


## Eksterne lenker

* 
*  Dollar museum
*  Dollar Library
* ''ClacksNet'' - Clackmannanshire's Community Network
* ''Look Aboot Ye'' - nyheter, informasjon og forum fra Clackmannanshire Community
* Historiske Dollar hos Vision of Britain
* Dollar Glen Football Club
Johann Tobias Krebs

**Johann Tobias Krebs** (1690–1762) var en tysk organist og komponist.

Krebs var elev av Johann Gottfried Walther og Johann Sebastian Bach. Han ble kantor og organist i Weimar, senere organist i Buttstädt, Thüringen der han ble livet ut. 

Åtte korte preluder og fuger (BWV 553–560) som tradisjonelt har vært tilskrevet J.S. Bach, kan være skrevet av Krebs, alternativt av sønnen Johann Ludwig Krebs, som også var komponist og organist.

## Referanser


## Kilder
*  (i artikkelen om sønnen)
*  (i artikkelen om sønnen)

## Eksterne lenker
* Kort biografi, bach-cantatas.com
*
Elanor Gamgod

**Elanor Gamgod** er en figur fra J.R.R. Tolkiens litterære verden. Hun var den førstefødte til Samvis Gamgod og Rosi Småtun.

Gamgod var født den 25. mars i år 3021 Tredje tideverv. Hun var det eneste barnet Frodo fikk noen gang vite om. Navnet hennes var et forslag fra Frodo med henvisning til blomsten de hadde sett i Lothlórien. Dette var akkurat som Sams ønske om et navn som både var alvisk og samtidig som en enkel blomst. Dette navnet var ganske passende siden hun hadde et spesielt alvisk utseende, inkludert gyllent-hår, noe svært sjeldent hos Hobbiter.
BBC Entertainment

**BBC Entertainment** var en internasjonal kanal fra BBC og eid av BBC Worldwide. Den viste en blanding av komedie, drama og underholdning fra BBC og andre engelske tv-selskaper, men med størst fokus på egne produksjoner fra BBCs rikholdige arkiv. Kanalen ble lansert i oktober 2006 i flere asiatiske land, og senere i Norge og Norden hvor den desember 2008 erstattet BBC Prime. 13. april 2015 ble kanalen erstattet av BBC Brit i Norden, som mer eller mindre kun var en navneendring, ettersom innholdet stort sett er det samme.

## Referanser


## Eksterne lenker
*
Ahmed Sadat

**Ahmed Sadat** (også transkribert fra arabisk til Saadat eller Saʿdāt) (født 1953) er en palestinsk motstandsleder og generalsekretær i Folkefronten for Palestinas frigjøring (PFLP). 

Sadat ble født som flyktning. Foreldrene ble fordrevet 13. juli 1948 sammen med 8 000 andre, da den israelske hæren raserte landsbyen deres, Daïr Tarif nær Ramla.

I 1969 ble han som student medlem av PFLP. Han fullførte opplæringen til matematikklærer i Ramallah 1975. I 1976 ble han arrestert i Israel, og satt inne i fire år. I 1981 ble han innvalgt i PFLPs sentralkomite. Etter at PFLPs generalsekretær Abu Ali Mustafa var myrdet i 2001, ble han valgt til etterfølger.

PFLP tok på seg ansvaret for drapet på Israels turistminister Rehavam Zeevi 17. oktober 2001. Israel holdt Sadat ansvarlig for drapet. Han ble internert i Mukata av Den palestinske selvstyremyndigheten og nektet utlevert. Etter forhandlinger som involverte USA og Storbritannia, ble det oppnådd en avtale om at Sadat skulle dømmes av en palestinsk militærdomstol og fengsles i Palestina under oppsyn av amerikanske og britiske vakter. Han ble ført til et palestinsk fengsel i Jeriko 1. mai 2002. Palestinas Høyesterett avgjorde at dommen var i strid med Palestinas grunnlov uten at dette fikk praktisk konsekvens. 

14. mars 2006 ble de britiske vaktene trukket tilbake uten forklaring fra fengselet der Sadat ble holdt. Samtidig var de amerikanske vaktene ikke på plass. Tjue minutter senere ble fengselet omringet av den israelske hæren. De palestinske vaktene og noen av fangene overga seg. Rundt 200 fanger, inkludert Ahmad Sadat, overga seg ikke til å begynne med. Den israelske hæren angrep fengselet med stridsvogner, angrepshelikoptre og bulldosere, og rundt ti timer senere ble Ahmad Sadat, fem andre innsatte og over 200 palestinske politimenn tatt til fange av den israelske hæren.

25. desember 2008 ble Sadat dømt til 30 års fengsel av en israelsk militærdomstol blant annet for å ha ledet angrepet på den israelske turistministeren. I 2012 ble han overført fra isolasjonscelle til spesilafengselet Gilboa.

## Referanser
Joe Sacco

**Joe Sacco** (født 1960) er en maltesisk-amerikansk tegneserietegner og journalist. Han er mest kjent for sine dokumentarserier *Safe Area Goražde* om krigen i Bosnia og *Palestine* om den første intifadaen.

## Biografi
Sacco tok en bachelorgrad i journalistikk ved University of Oregon i 1981. Etter dette dro han tilbake til Malta, hvor han ble født, og fikk publisert sin første tegneserie der. Han flyttet deretter tilbake til Portland i Oregon, hvor han ble redaktør for et tegneserieblad. Han flyttet så til Los Angeles og begynte å jobbe for Fantagraphics Books, som redaktør og tegner.

Fra 1988 til 1992 reiste Sacco svært mye. Det han opplevde på reisene sine, ble utgitt i tegneserieform under navnet *Yahoo*. Det kom ut seks nummer av *Yahoo*, og disse ble senere samlet i boken *Notes from a Defeatist*.

I slutten av 1991 og begynnelsen av 1992 oppholdt han seg i Israel og på Vestbredden og Gaza-stripen. Inntrykkene og opplevelsene fra dette oppholdet ble utgitt i tegneserieform under navnet *Palestine* i ni nummer. Det første kom ut i 1993 og alle ni ble samlet i en bok med det samme navnet i 1996. Samme år fikk boken American Book Award, og gjorde tegneserie som dokumentarmedium kjent.

Etter *Palestine* kom tegneserienovellen "Christmas with Karadzic" som gjorde han kjent for større masser, blant annet med et stor oppslag i The New York Times. 

I 1998 fikk Sacco i oppdrag fra magasinet Details å dekke krigsforbryterrettssaken i Haag om det som hadde skjedd i krigen i Bosnia. Sacco lagde en seks siders reportasje, som ble omtalt som noe av den beste journalistikken i magasinets historie.

I 2000 kom så en ny viktig utgivelse fra Sacco. Han gav ut boken *Safe Area Goražde: The War In Eastern Bosnia 1992-1995*, en dokumentar om den lille muslimske enklaven Goražde i Serbia. Boken fikk stor oppmerksomhet, blant annet fra TIME.

Han har og skrevet om krigen i Tsjetsjenia for Amnesty International.

## Bibliografi
*Denne biografien dekker bare samlinger og bøker av Sacco. Han har i tillegg gitt ut mye i diverse magasiner.*  
* 2000: *Safe Area Goražde: The War in Eastern Bosnia 1992-1995*. Fantagraphics Books. ISBN 1-56097-470-2
* 2001: *Palestine*. Fantagraphics Books. ISBN 1-56097-432-X
* 2003: *The Fixer: A Story from Sarajevo*. Drawn and Quarterly Books. ISBN 1-896597-60-2
* 2003: *Notes from a Defeatist*. Fantagraphics Books. ISBN 1-56097-510-5
* 2005: *War's End: Profiles from Bosnia 1995-96*. Drawn and Quarterly. ISBN 1-896597-92-0
* 2006: *But I Like It*. Fantagraphics Books. ISBN 1-56097-729-9

## Referanser


## Eksterne lenker
* Profil hos Fantagraphics Books.
* Profil hos Drawn and Quarterly.
* Intervju av AlJazeera og Palestine.
Dunblane

**Dunblane** (skotsk gælisk: *Dùn Bhlàthain*) er en by (*[[Bystatus#Engelsktalende land|town]]*) med historisk status som kongelig burgh i regionen Stirling (region) i Skottland. Byen er et tidligere bispesete, og det mest kjente landemerket er Dunblane-katedralen. Dunblane ligger nord for byen Stirling, og elven Allan Water renner gjennom den.

Ved folketellingen i 2001 hadde byen en befolkning på 8 150 innbyggere, noe som hadde øket til 8 811 ved tilsvarende folketelling i 2011, beregnet til 9 070 i 2014.

## Skolemassakren i 1996
Den 13. mars 1996 drepte den 43 år gamle Thomas Watt Hamilton 16 barn og deres lærer, Gwen Mayor, i gymsalen på Dunblanes grunnskole før han drepte seg selv med sitt eget våpen. Hamilton hadde kortvarig vært speiderleder, men hadde blitt utestengt av The Scout Association, den største organisasjonen for speiderbevegelsen i Storbritannia. Det står en minneplate ved kirkegården og et kenotaf (gravmonument) i katedralen. Som følge av tragedien vedtok den britiske regjeringen en lovgivning som forbød eierskap til alle håndvåpen under 60 cm i lengde i Storbritannia.

Tennisspilleren Andy Murray var på skolen ved tidspunktet for massakren.

## Referanser


## Eksterne lenker
* 
* Dunblanecentre.co.uk
* Dunblane.info
Indias Barn

**Indias Barn** er en politisk og religiøst nøytral bistandsorganisasjon. Stiftelsens formål er å bedre levekårene for barn i India. Indias Barn ble stiftet i 1991, og het da *Fadderbarnas framtid*. Organisasjonen skiftet navn til Indias Barn i september 2013. 

Indias Barn er medlem av Innsamlingskontrollen og tilsluttet Innsamlingsregisteret. Dette betyr at organisasjonen avlegger aktivitetsregnskap etter regnskapsloven og følger god regnskapsskikk for ideelle organisasjoner. Innsamlingskontrollen kontrollerer at midlene samles inn og forvaltes på en forsvarlig måte. Organisasjonen er også registrert i Frivillighetsregisteret, Enhetsregisteret, og i Lotteri- og stiftelsestilsynet. 

## Virksomhet
Indias Barns hovedfokus er utdanning. Dette inkluderer hele utdanningsløpet, fra grunnskole til fullført yrkesopplæring eller høyere utdanning. Fadderbarn i Indias Barns fjernadopsjonsprogram får all støtte de trenger til å fullføre utdanningen sin så lenge de har evner og motivasjon til det. Dette inkluderer bl.a. skolebøker og annet utstyr, leksehjelp, støtte til transport og annen praktisk hjelp. I tillegg deltar barna i aktiviteter som støtter opp under deres evne til å lære, som helseoppfølging og fritidsaktiviteter.

Indias Barn arbeider i fire områder i delstaten Maharashtra på Indias vestkyst: Mumbai, Pune, Raigad og Dabhol. 

## Administrasjon og økonomi
Indias Barn arbeider med fjernadopsjon av indiske barn. Med ordet fjernadopsjon menes en ordning der en person eller gruppe gir et fast, månedlig bidrag til Indias Barns fjernadopsjonsprogram. Som symbol for fadderskapet får hver fadder tildelt et navngitt barn de får følge gjennom regelmessige rapporter. Ved utgangen av 2013 hadde Indias Barn ca. 3000 faddere, som sammen støttet ca. 4300 fadderbarn. I tillegg til individuelle faddere, er også organisasjoner, bedrifter, skoler og lokalsamfunn faddere. 

**Children’s Future India** (CFI) er Indias Barns samarbeidspartner i India. CFI ble etablert i 2004 og har ansvaret for at alle planlagte aktiviteter blir gjennomført. 

## Eksterne lenker
* Organisasjonens hjemmesider på Internett Besøkt 20. mai 2021.
*Indias Barn på Internett (norsk)
* Indias Barn på Facebook(norsk/engelsk)
Nat Lofthouse

**Nathaniel «Nat» Lofthouse** (født 27. august 1925 i Bolton, Lancashire, England, død 15. januar 2011 samme sted) var en engelsk fotballspiller som spilte i hele sin karriere for Bolton. 

Nat Lofthouse kom til Bolton i september 1939 og debuterte i mars 1941 i en kamp mot Bury. Bolton vant 5&ndash;1 og Lofthouse scoret to mål. Debuten i ligaen kom ikke før etter krigen, ettersom den engelske ligaen var suspendert under krigen, og ikke startet opp igjen før sesongen 1946/47. Lofthouse' offisielle debut for Bolton var derfor 21. august 1946 i en ligakamp mot Chelsea, hvor han scoret to mål, men hvor Bolton likevel tapte 3&ndash;4. I 1953 tapte han FA-cupfinalen mot Blackpool, men i 1958 var han på vinnerlaget, og scoret begge målene da Bolton slo Manchester United 2&ndash;0 i finalen. 

I 1953 ble han kåret til Englands beste spiller av fotballskribentene.

Han spilte til sammen 452 ligakamper og scora 285 mål for Bolton. Han var manager i Bolton mellom 1968 og 1970 og en kortere periode i 1971.

Han spilte også 33 kamper for  og scora 30 mål. Det gjør han er en av de spillerne med best målrate på antall kamper på landslaget.

## Referanser


## Eksterne lenker
*
The Bottom Billion

***The Bottom Billion: Why the Poorest Countries Are Failing and What Can Be Done About It*** er en bok av den britiske professoren i økonomi, Paul Collier. I boken drøfter professor Collier hvorfor de fattigste land i verden «The Bottom Billion», den nederste milliarden, ikke klarer å utvikle seg og overkomme de mange problemer innbyggerne i disse landene møter.

En norsk utgave kom ut på Gyldendal i 2008 under tittelen *De fattigste – veien ut av uføret*, oversatt av Harald Henmo.

## Eksterne lenker
* Om boken, fra Oxford University Press (engelsk)
Kvellurveien

**Kvellurveien** er en 1 km lang vei i Sandved bydel i Sandnes. Den går ut fra Jærveien på Brueland, og fortsetter sør-sørvest. Før hadde den forbindelse til fylkesvei 330 (Hoveveien) via Hovebakken, men den er nå stengt. Etter at den har krysset Storåna, går den parallelt mellom Sandvedparken og Jærbanen. Europavei 39 går over Kvellurveien på bro. Det er anlagt fartshumper på deler av veien. Bebyggelsen i Kvellurveien preges av eneboliger.

Navnet kommer fra Kvelluren, som var et bruk under gården Austrått. Man tror at navnet kan komme av "Kvelduren", som kan ha to tolkninger. Det kan være sammensatt av ordet "lur" og "kveld", altså en lur, det vil si hvile, for dyra som var på kveldsbeite her, eller at dyra spiste "kveldauren" sin, jf. "dugurd", her. En tredje, lokal teori er at navnet kommer fra ordet "kvella", dvs. å la dyrene drikke i elva.

## Referanser
Guy Delisle

**Guy Delisle** (født 19. januar 1966) er en canadisk tegneserieskaper og animatør. Han er mest kjent for tegneseriebøkene *Shenzhen,* *Pyongyang* og *Jerusalem*.

Delisle er utdannet animatør, og har jobbet for flere animasjonsstudioer. Gjennom denne jobben oppholdt han seg i perioder i Shenzhen i Kina i Pyongyang i Nord-Korea. Disse oppholdene har han senere skildret i tegneserieform.

*Shenzhen* kom ut i 2000 og *Pyongyang* i 2003. Begge er oversatt til flere språk etter at de kom ut. I 2007 gav han ut en tredje reiseskildring fra Asia, denne gangen *Chroniques Birmanes* som er en skildring av Burma, der han var med sin kone Nadége som jobbet for Leger uten grenser. Senere ble han med Nadége til Israel og Palestina, og ga i etterkant ut boken Opptegnelser fra Jerusalem i 2011.

## Utgivelser
* *Réflexion* (1996)
* *Aline et les autres* (1999)
* *Shenzhen* (2000)
* *Albert et les autres* (2001)
* *Comment ne rien faire* (2002)
* *Pyongyang* (2003) (På norsk i 2008)
* *Inspecteur Moroni 1 : Premiers pas* (2001)
* *Inspecteur Moroni 2 : Avec ou sans sucre* (2002)
* *Inspecteur Moroni 3 : Le Syndrome de Stockholm* (2004)
* *Louis au ski*, (2005)
* *Chroniques Birmanes* (2007)
* *Louis à la plage* (2008)
* *Chroniques de Jérusalem* (2011) (På norsk i 2013)

## Referanser


## Eksterne lenker
* 
*
Breakout

***Breakout*** (utgitt 22 juli 2008) er Miley Cyrus sitt andre studioalbum, og er det første som ikke er en del av *[[Hannah Montana]]* serien.
Cyrus skrev mange av sangene på *Breakout* albumet mens hun turnerte med Best of Both Worlds Tour (2007–2008), og har vært med og skrevet åtte av albumets tolv sanger; to av disse er cover versjoner, og en er en remix. De fleste sangene er samskrevet med Antonia Armato og Tim James. I det store og hele er albumet i Pop rock sjangeren, men utforsker også en del andre musikalske sjangere. Det lyriske temaet i albumet er relatert til kjærlighetslivet og å bli voksen.

*Breakout* ble generelt møtt med god kritikk, selv om noen mente at sporene på albumet ikke avvikte mye fra *Hannah Montana* temaet. Albumet var kommersielt sett en suksess, og introduserte Cyrus som artist i nye land. Albumet var på førsteplass på Billboard 200 i en uke, og var Cyrus sitt tredje album som nådde denne plasseringen. RIAA sertifiserte albumet som solgt til platina. *Breakout* har solgt 1.5 millioner kopier i USA. Andre steder toppet *breakout* musikklistene Canadian Albums Chart i to uker, og Australian Albums Chart i en uke. Albumet havnet også på topp ti listene i Italia, Japan og New Zealand. I Norge havnet albumet på 15.-plass på VG-lista.

## Bakgrunn

Cyrus er en sanger/sangskriver og skuespiller som hadde hovedrollen som Miley Stewart, en jente med et dobbeltliv som popstjernen Hannah Montana, i TV-serien med samme navn på Disney Channel. I TV-serien utviklet Cyrus seg som et tenåringsidol og slapp ut musikk som ble kreditert til Hannah Montana. *Breakout* er Cyrus sitt andre studioalbum, og er hennes første album som ikke er en del av *Hannah Montana* serien, noe som reflekteres i albumets tittel. Hun mente at albumets var hennes "utbryteralbum", hvor hun skulle vise alle hvem Miley Cyrus egentlig er, og at albumets tittel også var nøyaktig fordi det avbildet at hun tok "et steg bort fra Hannah". Hun bestemte seg også for navnet siden *[[Breakout (Sang)|Breakout]]* er en av hennes favorittsanger.

## Sporliste

## Salgstrofeer

## Referanser
PC-DOS

IBM **PC-DOS**, en forkortelse for **P**ersonal **C**omputer - **D**isk **O**perating **S**ystem, er et operativsystem og en variant av MS-DOS, utviklet og distribuert sammen med IBMs personlige datamaskiner fra 1981 til 1999.

I den opprinnelige avtalen mellom IBM og Microsoft fra 1981 ble det bestemt at MS-DOS skulle brukes i datamaskiner fra alle leverandører med X86-arkitektur, mens PC-DOS kun skulle være tilpasset IBMs egne maskiner. IBM eide imidlertid ikke kildekoden til operativsystemet.

PC-DOS var en tilpasset utgave av MS-DOS frem til 1993, da IBM og Microsoft avsluttet sitt samarbeid. MS-DOS 6.0 ble lansert i mars 1993, mens IBM fortsatte å utvikle PC-DOS uavhengig og lanserte *PC-DOS 6.1* i juni samme år. Denne versjonen fjernet QBasic og erstattet MS-DOS Editor med en ny teksteditor, E.

*PC-DOS 7.0* kom på markedet i november 1994 og introduserte programmeringsspråket REXX som en erstatning for QBasic. Versjon 7.0 støttet også IBM Extended Density Format, som utvidet lagringskapasiteten til en standard 1,44 MB diskett til 1,86 MB.

*PC-DOS 2000* ble utviklet for bruk i innebygde systemer og bygget på PC-DOS 7.0, med oppdateringer som løste problemene knyttet til år 2000. Produktnavnet inneholdt teksten «inkluderer PC-DOS 7».

Flere ThinkPad-modeller inkluderte i en periode en kopi av siste versjon av PC-DOS i sine gjenopprettingspartisjoner (Rescue and Recovery partitions).

## Referanser


## Eksterne lenker
*
Hjula Væverier

**Hjula Væverier** var en norsk tekstilindustribedrift ved Hjulafossen i Akerselva, på Sagene i Oslo, som blei etablert av industrimannen Halvor Schou som også eide Schous Bryggeri. Den var Norges eldste moderne, og en periode største, industribedrift, den var også det første maskindrevne veveriet i Norge. Bygningene, som fortsatt finnes, har adresse Sagveien 23. De ligger på vestsida av elva rett ovafor Beierbrua.

## Historie

Bedriften blei etablert av Halvor Schou i 1855. Han hadde da i noen år drevet et mindre bomullsveveri lenger ned ved elva, i Brenneriveien. Lokalene ble flyttet derfra til Sagene etter et oppkjøp av Hjulafossen i 1854. Dette muliggjorde omlegging av kraftforsyninga fra kullkraft til vannkraft. I begynnelsen bestod driften av 12 vevstoler, men den ekspanderte stadig og hadde snart 400 vevstoler og like mange ansatte. Hjula var på dette tidspunkt Norges største industribedrift. Rundt 1890 var tallet på ansatte kommet opp i 800.

Den amerikanske borgerkrigen mellom 1861 til 1865 førte til sterkt redusert tilgang på råbomull, og Schou foretok da endringer i produksjonen. I tillegg til bomullsveveriet etablerte han *Hjula Klædefabrik*, som produserte ulltrøyer. I 1916 blei denne delen skilt ut og fusjonert med De Forenede Uldvarefabriker. I 1946 overtok *Tekstilforedling as* (Tefas) Hjula Væverier. Dette firmaet gikk konkurs i 1955, og Hjula blei nedlagt i 1957. Bedriften hadde da filialer i Fredrikstad og Lillestrøm. Et firma ved navn *Hjula Væveri Halvor Schou DA* driver i dag i eiendomsbransjen.

Bygningene til Hjula preger fortsatt dette området av Akerselva. Hovedbygget blei oppført i 1854. Arkitekt var Oluf Roll, Schous svoger. Fasaden mot elva har et spesielt mellomparti med fem trappeforma gavler. Disse skjulte skråstilte glasstak som slapp dagslyset ned i maskinsalen, som var på 2500 kvadratmeter. Løsninga var svært moderne belysningsmessig, men det hevdes også at bakgrunnen for konstruksjonen var at en skulle slippe å ha vanlige vinduer, da utsikt kunne ødelegge konsentrasjonen for arbeiderne. Maskinsalen blei ødelagt av brann i 1971, (lokalene til Reprografisk Industri A/S) og det er nå bare fasaden igjen. Rett ved sida av Hjula øst for Akerselva lå Den Norske Hesteskosømfabrik, som var eid av slektninger av Halvor Schou og som også omfatta «Hønse-Lovisas hus».

Heilt nede ved elva ligger ei lavere bygning. Denne var opprinnelig tekstilfargeri. Elva rant gjennom bygget og skifta farge alt etter produksjonen. Seinere har det vært blant annet uniformsvaskeri for Hæren her. I dag disponeres lokalene av *Månefisken selskapslokaler*.

I 1960-åra var det planlagt å rive Hjula Væverier, Nedre Vøiens Bomuldsspinderi og den andre industribebyggelsen langs Akerselva, og all bebyggelsen i området øst for elva unntatt «Hønse-Lovisas hus».

## Referanser


## Eksterne lenker
* 
* Om fabrikkarbeiderlivet på Hjula (bla til *Syversen, Kristine*)
* *Illustrert norsk næringsleksikon* “Schou, Halvor”. Bind 1 Oslo, A/S Yrkesforlaget, Oslo, 1938 
*
Intel 80186

**Intel 80186** er en mikroprosessor som ble lansert av Intel i 1982. Liksom sin forgjenger Intel 8086 hadde den 16-bit databuss, 20-bit adressebuss og kjørte i reell modus. Klokkefrekvensen var i begynnelsen 6 Mhz. Ettersom deler av mikrokoden var erstattet av en rekke integrerte maskinvare-komponenter, ble enkelte instruksjoner utført 10&ndash;20 ganger raskere enn på Intel 8086 ved samme klokkefrekvens. I gjennomsnitt utførte Intel 80186 1 million instruksjoner per sekund.

En sentral egenskap ved Intel 80186 var at den reduserte antallet eksterne brikker, ved å integrere disse i selve prosessoren: Avbruddskontrolleren, timere, kontrolleren for direkte minnetilgang og *chip select* enheten var integrerte.

Intel 80186 var lite brukt i personlige datamaskiner, selv om den også ble brukt i disse. Den ble hovedsakelig brukt i innebygde systemer med en lignende funksjonalitet som mikrokontrollere.

Intel 80186 hadde 8 flere instruksjoner enn 8086 og 8088:
 ENTER  Opprett stakk for prosedyre-parametre
 LEAVE  Høynivå prosedyre-avslutning
 PUSHA  Legg alle generelle registre på stakken
 POPA   Fjern alle generelle registre fra stakken
 BOUND  Sjekk array-indeksen mot bounds
 UD2    Generer unntak for ulovlig opkode
 INS    Input fra port til streng
 OUTS   Output streng til port
Konvensjonen i Olkijoki

**Konvensjonen i Olkijoki** er navnet på den avtalen mellom Sverige og Russland som ble undertegnet 19. november 1808 under finskekrigen.

Både dårlig vær og mangel på proviant og utstyr hemmet begge arméene verre enn tidligere og den svenske kommandanten, friherre og generalmajor Carl Johan Adlercreutz tok initiativ til forhandlinger. Han møtte den russiske kommandanten, greve og generalløytnanten Nikolaj Kamenskij og sammen arbeidet de frem vilkårene som i korthet innebar:

# De svenske styrkene forlater Uleåborg by i løpet av 10 dager og Russland overtar byen den 30. november 1808.
# Alle svenske styrker trekker seg tilbake til vest for Kemi älv. Tidsfristen avhenger av forsinkelser grunnet isløsning m.m.
# De svenske styrkene får ikke ødelegge, gi bort eller selge materiell eller livsfornødenheter som de må legge igjen.
# Alt etterliggende materiell og livsfornødenheter tilfaller den russiske arméen.
# Ingen personale eller materiell får bortføres fra finske administrative enheter.
# Alle tjenestemenn og andre innbyggere fra de tidligere forlatte områdene skal, med deres egen godkjennelse, tillates å vende tilbake med tilhørende.

Konvensjonen ble undertegnet den 19. av Adlercreutz og Kamenskij. Dagen etter ble konvensjonen godkjent av grev Fredrik Vilhelm von Buxhoevden, general og kommandant for den keiserlige russiske arméen.

Konvensjonen i Olkijoki innebar den endelige svenske retretten fra Finland.

## Eksterne lenker
* Oversettelse av konvensjonsteksten (svensk)
Ken Kavanagh

**Ken Kavanagh** (født 12. desember 1923, død 26. november 2019) var en roadracer og racerfører fra Australia som i  deltok i to formel 1-løp i , men fikk ikke starte noen av dem. Han er mer kjent som den første fra Australia til å vinne et motorsykkelløp. I sin motorsykkelkarriere hadde han 38 starter, 5 seiere og 24 pallplasseringer.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Intel 80188

**Intel 80188** er en versjon av Intel 80186 med en 8-bit ekstern databuss, istedenfor en 16-bit databuss. 80188 var en rimeligere utgave av 80186, på samme måte som Intel 8088 var en rimeligere utgave av Intel 8086.

Prosessoren har de samme registrene som 80186, de samme instruksjonene, den samme segmenterte 16-bit arkitekturen, og kjører i reell modus.
Sali Berisha

**Sali Ram Berisha** (, født 15. oktober 1944 i distriktet Tropojë) er en albansk konservativ politiker. Han var Albanias president 1992–1997, statsminister 2005–2013 og leder i Albanias demokratiske parti 1991–1992 og 1997–2013. Berisha er Albanias hittil lengst sittende, demokratiske statsleder, og den eneste presidenten som har blitt gjenvalgt.

Berisha sluttet seg til de første studentdemonstrasjonene til støtte for et flerpartisystem i desember 1990. I februar 1991 ble han valgt til den første lederen i Albanias demokratiske parti. Det kommunistiske regimet falt samme år, og Berisha ble valgt til Albanias parlament fra Kavajë. Som den første fritt valgte presidenten i 1992 fikk han i oppgave å åpne Albania for omverdenen, og reformere lovgivning, institusjoner, statsfinansene og det økonomiske systemet. Berisha sørget for å oppheve priskontroller og privatisere eiendom og bedrifter, og landet opplevde økonomisk vekst. Albania inngikk samarbeid med Europarådet, EU og USA. I 1996 ble Berishas parti anklaget for valgfusk, og voldelige protester ledet landet inn i en politisk krise. Avsløringen av Ponzi-svindel i 1996/1997 endte med opptøyer og krav om Berishas avgang.

Han ble født i landsbyen Viçidol i distriktet Tropojë, nær grensen til Kosovo. Før han ble politiker, var Berisha professor i kardiologi ved Universitetet i Tirana. Bortsett fra morsmålet albansk snakker han engelsk, spansk, italiensk og russisk. Han er gift med barnelegen Liri Berisha (født Ramaj), som han har to barn med.

## Referanser


## Eksterne lenker
* 
* 
*
Machinima

**Machinima** (uttalt /məˈʃiːnəmə/ eller /məˈʃɪnəmə/), en sammensetning av ordene machine og cinema, er en fellesbetegnelse for en teknikk brukt for og lage filmer/snutter hvor CGI er rendert i real-time, i interaktive 3D-motorer i stedet for profesjonelle 3D-animasjonsprogrammer. Motorer fra Førstepersonsskytespill og Rollespill er mest brukt. Renderingen kan bli gjort i real-time ved bruk av Personlige datamaskiner (enten med skaperens datamaskin eller seerens), i stedet for komplekse 3D-motorer som krever en mye kraftigere datamaskin. Vanligvis er machinimaproduksjoner laget ved hjelp av verktøy (demofilming, nivå editor, script editor etc.) og ressurser (bakgrunner, nivåer, karakterer etc.) tilgjengelige i et spill.
Liste over begreper i buddhismen

I litteratur som omhandler buddhisme og meditasjon er det mange uttrykk og lister av ord med rot i pali eller sanskrit som benyttes.

;Livets tre grunnleggende egenskaper
# Forandring (pāli: anicca)
# Utilfredshet (pāli: dukkha)
# Ikke-selv (pāli: anatta)

;Sanser
# Syn
# Hørsel
# Smak
# Lukt
# Berøring
# Sinnet

;Personlighetsfaktorer
(pāli: khandha)
# Form (pāli: rupa)
# Følelse (pāli: vedana)
# Identifikasjoner (pāli: sañña)
# Reaksjoner (pāli: sankhara)
# Bevissthet (pāli: viññana)

; Paramita
Se Paramita

; De 3 verdier (juveler)
# Buddha
# Dharma
# Sangha
Se også: Buddhisme#Tilflukt i De tre juveler

;To sannheter
#Absolutt sannhet (pāli: paramattha-desana): Sannheten om at alt er tomhet
#Relativ sannhet (pāli: vohara-desana): Beskriver virkeligheten med konvensjonelle begreper

;De fire påminnelser
# Livet er kostbart, en sjelden sjanse som bør tas godt vare på
# Dette livet og alt hva det rommer er forgjengelig
# Karma
# Samsara

;De fire edle sannheter
Se: Buddhisme#De fire edle sannheter og De fire edle sannheter

;Den åttedelte veien
Se: Buddhisme#Den åttedelte veien

;De fem retningslinjer for etisk livsførsel
Se: Buddhisme#De fem retningslinjer for etisk livsførsel

;3 Kurver (Oppdeling av Dharma, se også Buddhisme#Tekster)
# Vinayapitaka: Disiplinære skrifter (klosterregler)
# Suttapitaka: Skrifter om Buddhas ord og gjerninger
# Abhidhammapitaka: Læresetninger og filosofiske skrifter

; Sunne og usunne røtter (sinnsgifter)
# Gavmildhet – Grådighet
# Kjærlighet – Hat
# Forståelse – Uvitenhet

; De fire positive holdningene
(pāli: brahmavihara)
# Vennlighet
# Medlidenhet
# Medglede
# Sinnslikevekt

;Buddhistiske dyder og deres nære fiende
# Medfølelse – Medlidenhet
# Glede – Klamring
# Upartiskhet / likevekt – ikke bry seg

## Referanser


## Eksterne lenker
* Glossary of Buddhist Terms, Insight Meditation Society
* A glossary of Buddhist terms, Paul Hopkins
Renzo Zorzi

**Renzo Zorzi** (født 12. desember 1946 nær Torino i Italia, død 15. mai 2015) var en italiensk racerfører som kjørte syv Formel 1-løp fra  til . Han kjørte for Frank Williams Racing Cars i 1975 og 1976, mens han i 1977 kjørte for Shadow Racing Team. Han fikk ett poeng i karrieren, en sjetteplass i Brasils Grand Prix 1977.

Zorzi var involvert i en ulykke under Sør-Afrikas Grand Prix 1977, da bilen hans tok fyr og han måtte slukke brannen. Det kom to banemannskaper over banen for å hjelpe han, og en av dem, 19 år gamle Jansen Van Vuuren, ble truffet og drept av bilen til Zorzis teamkamerat Tom Pryce, som også døde da han fikk brannslukningsapparatet i hodet.

Zorzi drev senere en Pirelli-kjøreskole i det sørlige Italia.

## Resultater
### Fullstendige Formel 1-resultater
(Forklaring) (resultater i uthevet skrift indikerer **pole position**, resultater i kursiv indikerer *raskeste runde*)

## Se også
*Liste over Formel 1-førere

## Referanser
Stor høsthårmygg

**Stor høsthårmygg** (*Bibio clavipes*) er en art av mygg som tilhører familien hårmygg (Bibionidae). Denne arten finnes over hele Norge bortsett fra i høyfjellet, men ytterst ved kysten blir den ofte erstattet av den lignende arten liten høsthårmygg (*Bibio longipes*). Som det norske navnet antyder, flyr den om høsten. 

## Utseende
En middelsstor (lengde 6 – 9 mm), slank, påfallende langbeint hårmygg. Vingene er melkehvite (ikke glassklare som hos liten høsthårmygg) og vingemerket (pterostigma) er blekt og utydelig, særlig hos hannene. Hannen har kropp og bein svarte, bakkroppen på sidene med lange, hvite hår. Bakføttenes første ledd er tykt og ovalt. Hunnen har vanligvis et stort innslag av gulbrunt på forkroppen og beina, med tre svarte striper langs ryggen, men dette kan variere. Larvene er gråhvite med mørkere hodekapsel.

## Levevis
Arten påtreffes oftest i skogkanter, lysninger i skogen og hager. Som hos andre hårmygg levere larvene i bakken, der de spiser råtnende plantedeler og trolig også sopp. De bruker ett år på utviklingen. De voksne myggene flyr fra slutten av august til midten av oktober. De kan være aktive i ganske kaldt vær, og flyr også om natten. Denne arten har store bestandssvingninger fra år til år.

## Utbredelse
Arten finnes over hele Europa, og videre østover i alle fall til Mongolia. I Norge er den funnet over hele landet, men går bare såvidt over tregrensa i fjellet. Lignende arter finnes i Japan og Nord-Amerika.

## Et interessant artsproblem
Stor høsthårmygg ligner sterkt på den beslektede arten liten høsthårmygg (*Bibio longipes*), men kan skilles på at vingene er melkehvite hos stor høsthårmygg, glassklare hos liten skogshårmygg, at vingemerket er blekt og utydelig hos stor høsthårmygg, mørkt og tydelig hos liten høsthårmygg, og små forskjeller i munndeler, hannens bein og kjønnsorganer. Artene lar esg lett skille i materiale fra Skandinavia og Storbritannia, men i Mellom-Europa ser de to formene ut til å gli over i hverandre. Tilsynelatende er det slik at de to artene er klart skilte i Nord- og Vest-Europa, men ikke i Mellom-Europa. Dette er et eksempel på et såkalt ring-artspar. Et annet slikt eksempel er de to måkeartene gråmåke og sildemåke.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** **Stor høsthårmygg**, *Bibio clavipes* Meigen, 1818

## Referanser




## Eksterne lenker
*
Bård

**Bård** er et mannsnavn som kommer fra det norrøne navnet *Bárøðr* og det urnordiske navnet **BaþufriþuR*. Navnet er dannet av norrøne *bǫð* eller urnordiske *baþu*, som begge betyr «strid», og norrøne *friðr*, «kjærlighet, fred». *Bárðr* var en norrøn kortform av navnet.

## Utbredelse
*Bárðr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Navnet er også kjent brukt i tre runeinskripsjoner fra vikingtiden, i formen *barþr*. En av de første kjente personene med navnet er Bård Guttormsson (ca. 1150 &ndash; 1194), kongens lendmann i Trøndelag. *Bård* var et vanlig navn i Norge i middelalderen. Over 190 forskjellige personer med navnet er nevnt i Regesta Norvegica.
*Baardt* var et vanlig mannsnavn i Norge på 1500-tallet. Over 270 personer med navnet er nevnt i Norske Lensrekneskapsbøker 1548-1567. Navnet ble oftest skrevet *Baardt*, *Bord*, *Baardtt*, *Bordt* eller *Baard*.
Navnet har senere ikke vært blant de mest brukte navnene i Norge.

Om lag 4000 personer i Norge har i dag guttenavnet *Bård* som første eller eneste fornavn. Formen *Bárður* er vanlig på Færøyene.

|}

## Kjente personer med navnet
Personene i listen er ordnet kronologisk etter fødselsår.
* Baard Owe (1936–2017), dansk-norsk skuespiller
* Bård Breivik (1948–2016), norsk billedhugger
* Bård Torgersen (født 1967), norsk forfatter og artist
* Bård Jørgen Elden (født 1968), norsk kombinertløper
* Bård Tufte Johansen (født 1969), norsk komiker
* Bård Vegar Solhjell (født 1971), norsk politiker
* Bård Anders Langø (født 1972), norsk lokalpolitiker, ordfører i Alstahaug kommune
* Bård Ingebrigtsen (født 1979), norsk musiker og produsent
* Bård Ylvisåker (født 1982), norsk komiker og musiker (del av duoen Ylvis)

## Referanser


## Eksterne lenker
*
Bjarne Erlingsson

**Bjarne Erlingsson** (ca. 1250–1313) var en rik og innflytelsesrik lendmann og baron i Norge. Han eide Bjarkøygodset og Giskegodset. 

## Familien
Faren var lendmannen Erling Ivarsson (nevnt 1263), moren er ukjent. Bjarne var gift med Margrete Nikolasdatter (død senest 1307), som var datter av lendmann Nikolas Petersson (død 1265).

Han ble eier av Giskegodset da han giftet seg med Margreta. Bjarne Erlingsson brukte griffen som sitt våpenmerke.

## Politikeren
Bjarne var en av formynderne for barnekongen Eirik II Magnusson etter at kong Magnus Lagabøte døde. Bjarne Erlingsson var en del av riksrådet både under Eirik II Magnusson og Håkon V Magnusson (fra 1299), og hadde flere diplomatiske oppdrag, særlig til Skottland.

I 1280-årene var Bjarne førende i den daværende striden mellom konge- og kirkemakten. Erkebiskop Jørund i Nidaros lyste i 1291 Bjarne Erlingsson og Andres Plytt i bann fordi de kalte tilbake erkebiskopens rett til å lage egne mynter, erklærte Våganboka for ugyldig, sa at kongen ikke ville ha mer enn en lov i landet (Magnus Lagabøtes landslov), at bare kristenretten fra erkebiskop Sigurds og kong Håkons dager skulle gjelde, forbød nye tiender, særlig båttiende, kyrleietiende, seltiende og skreitiende, krevde at kongens lagmann skulle dømme i kristenrettssaker, at kirken kunne skulle holde noen i forvaring, og at det ikke skulle være proster i retten, ga bøter til prester, og bestemte at ingen bønder skulle gi kirken salt og voks til barnedåp.

## Noter
Aksjon la barna leve

**Aksjon la barna leve** er en religiøs organisasjon som ble stiftet i 1989, og arbeider mot aktiv dødshjelp og abort. Samt at døende mennesker skal ha en lovfestet rett til en lindrende behandling som skal sørge for at de ikke lider på dødsleiet.

Medlemmene i aksjon la barna leve ser på seg selv som menneskerettighetsforkjempere, og tror at alle mennesker, enten det er fødte eller ufødte har krav på å leve, og at samfunnet har plikt til å beskytte alle sine borgere mot vold og mishandling. 

## Eksterne lenker
* Hjemmesider oppdatert 2004 (www.LaBarnaLeve.org